Martin Spinnangr

Martin «Spinny» Spinnangr (født i 5. mai 1987) er en norsk tidligere sandvolleyballspiller fra Farsund (oppvokst i Vanse) i Vest-Agder. Han spilte i par med Tarjei Skarlund. 

Martin ble sammen med Skarlund norgesmester i 2009, og deltok i VM i sandvolleyball samme år, men fikk sitt definitive internasjonale gjennombrudd i sanden i Vågen i Stavanger i 2010, da han kom på 2.-plass i Grand Slam. Han deltok i  2011 i VM igjen, men ble sist i sin gruppe. Senere samme år slo Martin til i Stavanger ved å nå semifinale etter å ha slått ut de regjerende verdensmesterne Emanuel Rego og  Alison Cerutti i kvartfinalen. Det ble til slutt 4.-plass for Skarlund/Spinnangr. 
Spinnangr vant bronse i EM i sandvolleyball i 2012. Spinnangr spilte på sandvolleyballaget i Sommer-OL 2012 og endte på 9.-plass. 19. august 2012 la Tarjei Skarlund opp karrieren som sandvolleyballspiller. Martin Spinnangr stod uten makker frem til 17. oktober 2012 da også han la opp. Spinnangr har vunnet ett NM-gull i sandvolleyball sammen med Skarlund. Dette vant de i 2009.

 Referanser 

 Kilder 
 http://www.fivb.org/EN/BeachVolleyball/Player_DataDB.asp?No=118942
 Profil in der Beach Volleyball Database

 Eksterne lenker 


Kategori:Norske sandvolleyballspillere
Kategori:Deltakere for Norge under Sommer-OL 2012
Kategori:Sandvolleyballspillere under Sommer-OL 2012
Kategori:Personer fra Farsund kommune